Ingredjenti Pasta frolla ħelwa (Shortcrust pastry) Għall-mili 120g zokkor 150g ilma 22g cornflour 30g margarine 2 isfra tal bajd lummija kbira Għall-ixkuma 2 abjad tal bajd 40g zokkor Metodu 1. Għasar il-lummija u ħokk ftit mil-qoxra. Trid tagħmel attenzjoni biex ma tħokkx il-ħliefa għax inkella t-taħlita tiġi morra. F'kazzola għalli l-ilma u zokkor. Baxxi n-nar. F'bieqja żgħra dewweb il-cornflour fi ftit ilma u żidha fuq lit-taħlita ta' ilma u zokkor. Ħawwad sewwa u itfi n-nar. Ferra din it-taħlita ġo bieqja. Ma' din it-taħlita żid il-meraq u l-qoxra tal-lummija. Żid il-margarine u l-isfar tal bajd. Ħawwad tajjeb. Ħalli din it-taħlita fil-ġenb. Sadanittant iftaħ l-għaġina u biha iksi dixx tat-torti. B'furketta taqqab l-għaġina. Fil-wiċċ ta' l-għaġina għamel biċċa karta tal-forn (baking paper). Fuq din il-karta trid tagħmel fażola niexfa. Dan għaliex biex din tagħmel it-toqol fuq l-għaġina u b'hekk l-għaġina ma tintefaħx. Sajjar din l-għaġina baked blind. Meta tkun lesta imla din l-għaġina bit taħlita u ħalliha tiksaħ. F'bieqja poġġi l-abjad tal bajd. Żid iz zokkor u jekk jista jkun uża beater tal-elettriku biex tagħmel xkuma tajba. Ifrex l-ixkuma fuq il-wiċċ tat-torta. Trid twassal l-ixkuma sax-xfar biex it-taħlita tal-lumi tkun mgħottija kollha. Daħħal ftit fil-forn sakemm l-ixkuma ssir ħamra sabiħa.